ફિલ્મનું ડિરેક્શન શરત કટારિયાએ કર્યું છે. યશરાજ ફિલ્મ્સના બૅનરમાં આ અગાઉ બનેલી ફિલ્મ ‘રબ ને બના દી જોડી’નું ટાઇટલ ટ્રેક ‘તુઝમેં રબ દિખતા હૈ...’ પરથી આ ફિલ્મનું નામ પહેલાં ‘તુઝ મેં રબ દિખતા હૈ’ રાખવાનું વિચારવામાં આવ્યું હતું, પણ પછી એ ટાઇટલ બદલાવામાં આવ્યું. ફિલ્મ ‘રબ ને બના દી જોડી’માં જે રીતે હિરોઇનને હીરો પોતાની સાથે મિસ-મૅચ થતો હોય એવું લાગ્યા કરે છે એનાથી અવળું આ ફિલ્મમાં બને છે. પ્રેમ (આયુષમાન ખુરાના)ને સતત એવું લાગ્યા કરે છે કે તેની વાઇફ સંધ્યા (ભૂમિ પેડણેકર) તેની સાથે મિસ-મૅચ છે. મનમાં આ ડંખ અને ખટાશ લઈને ફરી રહેલા પ્રેમને આ વાત ત્યારે સમજાય છે જ્યારે જરૂરિયાતના સમયે સંધ્યા પ્રેમની બાજુમાં અડગ બનીને ઊભી રહે છે.